કમિટીએ આરબીઆઇ સામે આંગળી ઉઠાવતાં કહ્યું કે આરબીઆઇએ પોતાના દ્વારા બનાવવામાં આવેલા નિયમોનો પણ યોગ્ય રીતે અમલ કર્યો નથી. જે બેન્કોની એનપીએ સૌથી વધુ છે તેની સામે પણ આરબીઆઇ કોઇ પણ પ્રકારની સખતાઇથી કામ કરી રહી નથી. સપ્ટેમ્બર-૨૦૧૫ સુધી જાહેર ક્ષેત્રની બેન્કોમાં નેટ એનપીએ રૂ. ૨,૦૫,૦૨૪ કરોડ હતી. કમિટીને આશંકા છે કે કુલ એનપીએ ચાલુ નાણાકીય વર્ષના અંત સુધીમાં ચાર લાખ કરોડને પાર પહોંચી શકે છે.